Aluminij Mostar

Aluminij Mostar je dioničko društvo za proizvodnju aluminija s glavnim sjedištem u Mostaru (kotlina Bišće polje). Upošljavalo je nešto više od 900 radnika. Postrojenja Postoje tri postrojenja: Anoda, Ljevaonica u Elektroliza (ukupno 256 ćelija). Pogoni imaju kapacitet za proizvodnju oko 200.000 tona aluminija za anode. Nekretnine U posjedu Aluminij d.d. bio je i Samački hotel u Mostaru, no 31. decembra 1999 izknjižen je kao ratna šteta. Kasnije je Agencija za privatizaciju Bosne i Hercegovine hotel prodala preduzeću Aluminij d.o.o. Sastav dioničara 2006 godine 44% dionica je pripadalo Federacija BiH, 44% prijašnjim i sadašnjim radnicima a ostalih 12% fond iz Hrvatske. 88% dionica je. u sklopu privatizacije BiH preduzeća, iste godine ponuđeno na prodaju. Proizvodi Aluminij se dobija iz rude boksita (glinica) posredstvom elektrolize.Sljedeće proizvode odnosno poluproizvode nudi Aluminij Mostar d.d.: Anode raznih veličina Trupce koje se upotrebljavaju kao cijevi, električni provodnici Blokovi za dalju proizvodju kao limove, trake, folije Ingoti Žica Historija Prvi korak učinjen je stvaranjem preduzeća za istraživanje, iskopavanje kao i prevoz boksitne rude. Rad preduzeća odvijao se u sklopu Energoinvesta iz Sarajeva. 1974 postignuta je uska saradnja s francuskom kompanijom Pechiney. Otvara se Tvornica glinice u Mostaru. 1977 spajaju se rudnik i tvornica. 1990 preduzeće pod imenom Aluminij Mostar izdvaja iz Energoinvesta i postaje samostalno. Tokom rata u BiH načinjena je znatna šteta na pogonima i zgradama Aluminija od strane JNA, koja po navodima preduzeća, iznosila oko 140 miliona eura.Jedno vrijeme preduzeće je bilo i zauzeto od JNA i srpsko-crnogorskih paravojnih formacija. 11. juna 1992 HVO i HV u sklopu vojne akcije Lipanjske zore preuzimaju kontrolu na pogonima. 14. augusta 1997 ponovo počinje rad preduzeća. Nekoliko minuta prije ponoći 9.7.2019. Aluminiju je zbog nagomilanih dugovanja i nemogućnosti pronalaženja novog dobavljača električne energije, isključen dotok struje. Naglo isključenje sa elektro mreže je bilo pogubno za Elektrolizu, a procjena štete tek slijedi. Također pogledajte Spisak preduzeća u Bosni i Hercegovini Privatizacija u Bosni i Hercegovini Reference Vanjski linkovi Mirsad Behram, - Kako je Aluminij od giganta došao na korak do propasti - objavljeno 19. februara 2014 u Slobodna Evropa učitano 29.04.2014 (bs)